થરાદ : થરાદ શહેર અને ગ્રામ્ય વિસ્તારોમાં દેશી તથા વિદેશી દારૂની હાટડી અને અડ્ડાઓ ધમધમી રહ્યાનું ચર્ચાસ્પદ છે. થરાદ તાલુકાના સાબા ગામનો પણ તેમાં સમાવેશ થાય છે. સાબા ગામમાં ચર્ચાઇ રહ્યુ છે તે પ્રમાણે ગામના જ એક શખસ દ્વારા બિદાસ્તપણે વિદેશી દારૂનો ધંધો કરવામાં આવે છે. આથી રાતે ગામમાં દારૂની મહેફીલ પણ જામે છે. રાતે પિયક્કડો દ્રારા વિદેશી દારૂની ખાલી બોટલો ગામમાં આવેલા બસસ્ટેશનની છત પર ફેંકી દેવામાં આવે છે.